འོ་ན་ད་ལྟ་ཨ་རི་རླབས་ཆེན་མ་ཡིན་པའི་རྒྱུ་མཚན་གང་ཡིན་ནམ་ཞེ་ན།སྲིད་འཛིན་ཁྲོ་འབར་གྱིས་བཤད་སྲོལ་ལྟར་ན།མ་མཐའ་ཡང་སྲིད་འཛིན་བྷེལ་ཁི་ལེན་ཊོན་དང་ཨོ་བྷ་མའི་འཛིན་སྐྱོང་རིང་།ཚོང་ལས་དང་དཔལ་འབྱོར་གྱི་ཁེ་ཕན་ཡོད་ཚད་གཞན་ལ་རིན་མེད་དུ་བྱིན།མཐའ་མཚམས་ཀྱི་སྒོ་ཡོངས་སུ་ཕྱེས།དམག་དོན་རྟེན་གནས་མང་པོ་ཞིག་མེད་པར་བཟོས་པ་ལ་སོགས་ལས་བྱུང་ཡོད་པས།ད་ལྟ་ཚོང་ལས་ཁེ་ཕན་ཕྱིར་ལེན་རྒྱུ་དང་།དམག་དོན་རྟེན་གནས་དམ་སྲུང་བྱ་རྒྱུ།མཐའ་མཚམས་ལ་ལྟ་སྲུང་ནན་མོ་བྱས་ནས་ཨ་རི་དར་རྒྱས་སུ་གཏོང་རྒྱུ།དེ་ཚོས་རྒྱ་ནག་དང་ཨུ་རུ་སུ་ལྟ་བུའི་དབང་དྲག་སྲིད་དབང་དགའཐབ་ཇུས་གྲོགས་པོརུ་ངོས་འཛིན་བྱས་ཡོད་པས།ད་ནས་བཟུང་རྒྱ་ནག་དང་ཨུ་རུ་སུ་ལྟ་བུའི་ཨ་རི་རྒྱལ་ཁབ་གྱི་ཁེ་ཕན་ལ་གནོན་གཙིར་དང་བཀག་སྐྱིལ་བྱེད་མཁན་རྒྱལ་ཁབ་དག་ཁ་གཏད་ཀྱི་འགྲན་ཡ་ཡིན་པ་ལས་གྲོགས་པོ་མིན་ཞེས་གསལ་བོར་བརྗོད་འདུག